I denne omgang startede programmet ud med 20 deltagere, og som sædvanlig blev deltagerne fordelt på 2 hold. Deltagerne bestod af 10 udvalgte tidligere [[Robinson Ekspeditionen|Robinson-deltagere]] og 10 udvalgte deltagere fra de sidste tre udgaver af programmet [[Paradise Hotel (Danmark)|Paradise Hotel]]. De tidligere Robinson-deltagere fik hver 50.000 kr. for deres medvirken, mens Paradisoerne kun fik 20.000 kr. Robinson-holdet havde selvsagt før prøvet at være placeret på en øde ø, hvor nødvendigheder som [[mad]] og [[drikke]] er en mangelvare. Paradise-holdet havde også været væk hjemmefra, men i helt anderledes og luksuriøse omgivelser. Alle deltagere var dog vant til at spille taktisk, og denne sæson var først og fremmest et spil om taktik, intriger og om at vælge sine venner og fjender med omhu. Alle deltagerne dystede om præmien på 500.000 kroner.
Kultur